
Θέμα : Πρόσκληση  συμμετοχής εκθετών στο 
17ο ΦΕΣΤΙΒΑΛ ΕΛΛΗΝΙΚΟΥ ΜΕΛΙΟΥ

[image: ] Κύριοι,
Με την παρούσα επιστολή θα θέλαμε να σας ενημερώσουμε σχετικά με την πρόθεση της Αγροδιατροφικής Σύμπραξης ΠΙΝ να λάβει μέρος  στο 17ο Φεστιβάλ Ελληνικού Μελιού & Προϊόντων Μέλισσας, που διοργανώνεται στις 4,5 και 6 Δεκεμβρίου 2026, στο Εκθεσιακό Κέντρο Περιστερίου, Αθήνα και τελεί υπό την Αιγίδα του Υπουργείου Αγροτικής Ανάπτυξης και Τροφίμων. 
Στο πλαίσιο του 17ου Φεστιβάλ πραγματοποιείται «Έκθεση Μελισσοκομικών Προϊόντων και Εξοπλισμού», στην οποία και σας καλούμε να συμμετάσχετε προκειμένου να δώσετε την ευκαιρία στο εμπορικό και καταναλωτικό κοινό, να γνωρίσει, να δοκιμάσει, να εμπιστευτεί και να προμηθευτεί τα προϊόντα της Περιφέρειάς μας.
Στόχος και του 17ου Φεστιβάλ είναι η προβολή και προώθηση του επώνυμου ελληνικού μελιού, κυρίως των μικρών παραγωγών, και των προϊόντων κυψέλης στο καταναλωτικό κοινό και στους χώρους μαζικής εστίασης. Επιπλέον, αποτελεί τον τόπο για την σύναψη εμπορικών και επιχειρηματικών συμφωνιών μεταξύ των παραγωγών και επιχειρήσεων παραγωγής και διακίνησης μελισσοκομικών προϊόντων και εξοπλισμού.
Οι συμμετέχοντες μπορεί να είναι :
• Μελισσοκόμοι • Μελισσοκομικοί Σύλλογοι & Συνεταιρισμοί • Εταιρείες παραγωγής, επεξεργασίας και τυποποίησης μελιού • Επιχειρήσεις παραγωγής προϊόντων μέλισσας • Παραγωγοί καλλυντικών με βάση το μέλι και τα προϊόντα κυψέλης • Εταιρίες κατασκευής ή αντιπροσώπευσης μελισσοκομικού εξοπλισμού • Εταιρίες κατασκευής ή αντιπροσώπευσης εξοπλισμού συσκευασίας και τυποποίησης • Παραγωγοί ή επιχειρήσεις παραγωγής βιολογικού μελιού • Εκδοτικοί Οίκοι και Περιοδικά μελισσοκομικού και αγροτικού τομέα • Δήμοι με σημαντική παραγωγή μελισσοκομικών Προϊόντων • Περιφέρειες, Επιμελητήρια, Δημόσιοι οργανισμοί.
Επισυνάπτεται δήλωση συμμετοχής η οποία πρέπει να συμπληρωθεί από τον ενδιαφερόμενο και να σταλεί στο παρών email.
Αναμένοντας την θετική ανταπόκρισή σας, σας ευχαριστούμε εκ των προτέρων για την συνεργασία.

Ο ΠΡΟΕΔΡΟΣ 
ΑΓΡΟΔΙΑΤΡΟΦΙΚΗΣ  ΣΥΜΠΡΑΞΗΣ ΠΙΝ

ΝΕΚΤΑΡΙΟΣ ΑΡΑΒΑΝΤΙΝΟΣ

Πληρ. και δηλώσεις συμμετοχής στο email: ionian.agro@gmail.com
· κ. Κων/νο Ευαγγελόπουλο, τηλ. 6978583576
· κ.Αννα Χυτήρη, τηλ.  6977621769

